དགེ་མཚན་ལྡན་པའི་ནོར་སྲིད་སྲིད་ཇུས་དང་དངུལ་ལོར་སྲིད་ཇུས་བརྟན་པོ་ལག་བསྟར་མཐའ་འཁྱོངས་བྱས་ཡོད།ནོར་སྲིད་ཀྱི་གཏོང་ཡོང་འགལ་བ་ཆེ་ཙམ་གྱི་གནས་ཚུལ་འོགམཐུན་རྐྱེན་གསར་སྐྲུན་གྱིས་གཏིང་ཤུགས་ཆེ་རུ་གཏོང་བར་དམིགས་ནས།རང་རྒྱལ་གྱིས་སྔོན་ལ་ཁྲལ་གྲོན་ཆེས་ཆེར་བཅག་ཡོད།གོམ་རིམ་དབྱེ་ནས་ལས་ཁྲལ་འཕར་ཁྲལ་དུ་སྒྱུར་བ་ཕྱོགས་ཡོངས་ནས་ཁྱབ་སྤེལ་བྱས་པས།ལོ་ངོ་རིང་ལས་གཉེར་གྱི་དཔྱ་ཁྲལ་བསྡུ་བའི་ལོ་རྒྱུས་མཇུག་བསྒྲིལ་ཏེ།ཁྱོན་བསྡོམས་དཔྱ་ཁྲལ་གཅོག་ཚད་སྒོར་དུང་ཕྱུར་ཁྲི་ལས་བརྒལ་ཁར།ཁེ་ལས་ཆུང་ཕྲན་གྱི་ཁྲལ་བསྡུ་གཟིགས་སྐྱོང་བྱས་པ་དང་།རིན་དངུལ་སྣ་ཚོགས་གཙང་བཤེར་སོགས་པའི་བྱེད་ཐབས་སྤྱད་པ་བསྣན་ན།ཚོང་རའི་བྱེད་པོའི་འཁུར་པོ་ཁྱོན་བསྡོམས་སྒོར་དུང་ཕྱུར་ཁྲི་ཇེ་ཡང་དུ་བཏང་ཡོད།ས་གནས་སྲིད་གཞུང་གི་བུ་ལོན་དོ་དམ་བྱེད་ཤུགས་ཆེ་རུ་བཏང་ནས།ས་གནས་སྲིད་གཞུང་གི་བུ་ལོན་གསོག་གྲངས་བརྗེ་སྒྱུར་བྱས་ནས།ཁེ་སྤོགས་ཀྱི་ཁུར་པོ་སྒོར་དུང་ཕྱུར་ཁྲི་བཅག་ཡོད།ནོར་སྲིད་ཀྱི་གཏོང་སྒོའི་གྲུབ་ཚུལ་ལེགས་སྒྲིག་བྱས་ཏེ།ཕྱིར་བསྡུ་མི་ཐུབ་པའི་མ་རྩ་གང་འགབ་ཅི་སྤྱོད་བྱས་པ་དང་།མ་མཐའི་དམངས་འཚོ་དང་རྣམ་གྲངས་གཙོ་གནད་འགན་སྲུང་བྱས་ཡོད།ནོར་སྲིད་ཀྱི་ཆད་གྲངས་མཚལ་ཡིག་ནང་ཚུན་དུ་ཚོད་འཛིན་བྱས་ཡོད།དངུལ་ལོར་གྱི་སྲིད་ཇུས་བརྟན་གནས་ཐུབ་པར་བྱས་པ་དང་།ཁྱབ་ཆེའི་དངུལ་ལོར་འཕར་ཚད་ཆག་ཚུལ་ཐོན་ཞིང་།ཡིད་རྟོན་དངུལ་བུན་དང་སྤྱི་ཚོགས་ཀྱི་མ་དངུལ་བསྡུ་ཁྱོན་འཚམ་པོར་འཕར་ཡོད།ཕྱོགས་ངེས་གཏན་འཁེལ་གྱིས་བཅོལ་དངུལ་གྲབས་འཇོག་བྱེད་ཚད་བཅག་པ་དང་།ཆེད་དོན་གྱི་དངུལ་བུན་བསྐྱར་མ་གཏོང་བ་སོགས་ཁྱད་པར་ཡོད་པའི་སྲིད་ཇུས་ལ་བརྟེན་ནས།ཁྱབ་ཁོངས་གཙོ་བོ་དང་ལྷུ་ཚིགས་ཞན་སར་རོགས་སྐྱོར་བྱེད་ཤུགས་ཆེ་རུ་བཏང་བ་དང་།ཁེ་ལས་ཆུང་ཕྲན་ལ་དངུལ་བུན་གཏོང་བའི་མྱུར་ཚད་དེ་དངུལ་བུན་གཏོང་རིགས་གཞན་པའི་ཆ་སྙོམས་མྱུར་ཚད་ལས་མགྱོགས་པ་བྱུང་ཡོད།དངུལ་བརྗེས་འཛའ་ཐང་ཚོང་ར་ཅན་དུ་འགྱུར་བའི་ལམ་སྲོལ་སྒྱུར་བཅོས་འཐུས་ཚང་བྱས་པ་དང་།མི་དམངས་ཤོག་སྒོར་གྱི་འཛའ་ཐང་རྩ་བའི་ཆ་ནས་བརྟན་པོ་རྒྱུན་འཁྱོངས་ཐུབ་ཅིང།ཕྱི་དངུལ་གསོག་འཇོག་ཆག་པ་ནས་འཕར་བར་གྱུར་ཡོད།དངུལ་དཀོན་པོསོགས་དངུལ་རྩའི་ཚོང་ར་དུས་རྒྱུན་དང་མི་འདྲ་བར་འཕར་ཆག་ཆེ་ཚུལ་ལ་ཁ་གཏད་འཚམ་པོར་བཅལ་ཅིང་།དངུལ་རྩའི་ཚོང་རའི་སྒྲིག་ལམ་ཚད་ལྡན་བཟོས་པ་དང་།ཁྱབ་ཁོངས་གཙོ་བོའི་ཉམས་ཉེན་འགོག་སེལ་བྱས་པས།བརྒྱུད་ཁོངས་རང་བཞིན་གྱི་ཉམས་ཉེན་མི་ཡོང་བའི་མཚམས་ཚད་སྲུང་ཐུབ་སྟེ།རྒྱལ་ཁབ་ཀྱི་དཔལ་འབྱོར་དངུལ་རྩའི་བདེ་འཇགས་སྲུང་སྐྱོང་བྱས་ཡོད།